Бял стих
Бял стих в поезията е стих, в който няма рима, но за разлика от свободния стих, има размер: бял ямб, бял анапест.

Употребата на този термин е възможна само за тези национални поезии, за които и размерът, и римата са характерни, системообразуващи признаци: така например по отношение на древногръцката поезия, в която нещо подобно на рима възниква по-скоро като изключение, и за бял стих да се говори не е прието. Обаче в руската поезия, например, белият стих се ползва в определени периоди (предимно в края на XVIII и началото на XIX век), когато има значителна популярност; особено това се отнася белия ямб, който е широко използван в поемите и стихотворните драми. През XX век употребата на белия стих в руската поезия е в спад.

Външни препратки 
 T.V.F. Brogan etc., Blank Verse. In: Roland Greene, Stephen Cushman (eds). The Princeton Encyclopedia of Poetry and Poetics. 4 ed. Princeton University Press, Princeton 2012, ISBN 978-0-691-13334-8, p. 145–150
 Blank Verse, The UVic Writer's Guide, University of Victoria, 1995

Стихосложение